CELEX: 32022D0752
Language: bg
Date: 2022-04-05 00:00:00
Title: Решение (EС) 2022/752 на Съвета от 5 април 2022 година за изменение на Решение 1999/70/ЕО относно външните одитори на националните централни банки, по отношение на външните одитори на Bank of Greece

17.5.2022   
               
               
                  BG
               
               
                  Официален вестник на Европейския съюз
               
               
                  L 138/13
               
            
         РЕШЕНИЕ (EС) 2022/752 НА СЪВЕТА
         от 5 април 2022 година
         за изменение на Решение 1999/70/ЕО относно външните одитори на националните централни банки, по отношение на външните одитори на Bank of Greece
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид препоръката на Европейската централна банка от 17 февруари 2022 г. до Съвета на Европейския съюз относно външните одитори на Bank of Greece (ЕЦБ/2022/3) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     Мандатът на настоящия външен одитор на Bank of Greece, Deloitte Certified Public Accountants S.A., ще изтече след одита за финансовата 2021 година. Поради това е необходимо да се назначи външен одитор за периода, започващ от финансовата 2022 година.
                  
               
                     (3)
                  
                  
                     Bank of Greece избра Ernst & Young (Hellas) Certified Auditors Accountants S.A. за свой външен одитор за финансовите години от 2022 до 2026, с възможност за удължаване на мандата за финансовите години 2027 и 2028.
                  
               
                     (4)
                  
                  
                     Управителният съвет на ЕЦБ препоръча Ernst & Young (Hellas) Certified Auditors Accountants S.A. да бъде назначена за външен одитор на Bank of Greece за финансовите години от 2022 до 2026 с възможност за удължаване на мандата до финансовите 2027 и 2028 година.
                  
               
                     (5)
                  
                  
                     Вследствие на препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 12 се заменя със следното:
            
               
                  „12.   Ernst & Young (Hellas) Certified Auditors Accountants S.A. се одобрява за външен одитор на Bank of Greece за финансовите години от 2022 до 2026.“.
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е Европейската централна банка.
         
         
            Съставено в Люксембург на 5 април 2022 година.
            
               
                  За Съвета
               
               
                  Председател
               
               B. LE MAIRE
            
         
         
            (1)  ОВ C 102, 2.3.2022 г., стр. 1.
         
            (2)  Решение 1999/70/ЕО на Съвета от 25 януари 1999 г. относно външните одитори на националните централни банки (OВ L 22, 29.1.1999 г., стр. 69).